LV Eiropas Savienības Oficiālais Vēstnesis C 111/1

Komisijas informācija par dalībvalstu paziņojumiem par gadījumiem, kad netiek ievērots vīzu savstarpības princips, saskaņā ar 1. panta 4. punkta a) apakšpunktu Padomes Regulā (EK) Nr. 539/2001, kurā grozījumi izdarīti ar Eiropas Parlamenta un Padomes Regulu (ES) Nr. 1289/20013

(2014/C 111/01)

I. Juridiskais pamats

Saskaņā ar 1. panta 4. punkta a) apakšpunktu Padomes 2001. gada 15. marta Regulā (EK) Nr. 539/2001 ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), kurā grozījumi izdarīti ar Eiropas Parlamenta un Padomes Regulu (ES) Nr. 1289/2013 (2), 30 dienu laikā pēc tam, kad II pielikumā minēta trešā valsts sākusi īstenot vīzu prasību, vai gadījumos, kad tiek saglabāta vīzas prasība, kas ir spēkā 2014. gada 9. janvārī, 30 dienu laikā no minētās dienas attiecīgā dalībvalsts par to rakstiski paziņo Eiropas Parlamentam, Padomei un Komisijai.

Informāciju par minēto paziņojumu Komisija nekavējoties publicē Eiropas Savienības Oficiālajā Vēstnesī, tostarp informāciju par vīzas prasības īstenošanas datumu, kā arī attiecīgo ceļošanas dokumentu un vīzu veidu.

Šī informācija balstās uz paziņojumiem, kas saņemti no dalībvalstīm saskaņā ar minēto 1. panta 4. punkta a) apakšpunktu.

Atruna: Tas, ka Eiropas Komisija publicē informāciju par dalībvalsts paziņojumu attiecībā uz vīzu savstarpības principu, nenozīmē, ka Eiropas Komisija automātiski atzīst vīzu savstarpības principa neievērošanas situāciju to noteikumu nozīmē, kuri ietverti Regulas (EK) Nr. 539/2001, kurā grozījumi izdarīti ar Regulu (ES) Nr. 1289/2013, 1. panta 4. punkta a) apakšpunktā.

II. Informācija par attiecīgo dalībvalstu paziņojumiem, tostarp par vīzas prasības īstenošanas datumu un attiecīgo ceļošanas dokumentu un vīzu veidu

Komisija ir saņēmusi paziņojumus no 5 dalībvalstīm:

— Bulgārijas– paziņojumi nosūtīti 2014. gada 7. februārī;

— Horvātijas– paziņojums nosūtīts 2014. gada 7. februārī;

— Kipras– paziņojums nosūtīts 2014. gada 7. februārī;

— Polijas– paziņojums nosūtīts 2014. gada 4. februārī;

— Rumānijas– paziņojums nosūtīts 2014. gada 5. februārī.

BULGĀRIJA

Regulas (EK) Nr. 539/2001 II pielikumā iekļautā trešā valsts, kas īsteno vīzas prasību Vīzas prasības īstenošanas datums Attiecīgie ceļošanas dokumentu un vīzu veidi Amerikas Savienotās Valstis Kopš Bulgārijas pievienošanās Eiropas Savienībai 2007. gada 1. janvārī Bulgārijas valstspiederīgie, kuri ir Bulgārijas pasu turētāji Austrālija Kopš Bulgārijas pievienošanās Eiropas Savienībai 2007. gada 1. janvārī Bulgārijas valstspiederīgie, kuri ir Bulgārijas pasu turētāji Kanāda Kopš Bulgārijas pievienošanās Eiropas Savienībai 2007. gada 1. janvārī Bulgārijas valstspiederīgie, kuri ir Bulgārijas pasu turētāji

HORVĀTIJA

Regulas (EK) Nr. 539/2001 II pielikuma iekļautā trešā valsts, kas īsteno vīzas prasību Vīzas prasības īstenošanas datums Attiecīgie ceļošanas dokumentu un vīzu veidi Amerikas Savienotās Valstis Kopš ASV atzina Horvātijas Republiku 1992. gada 7. aprīlī Diplomātiskās pases, oficiālās pases, parastās pases Bruneja Darusalama Kopš Bruneja Darusalama atzina Horvātijas Republiku 1992. gada 21. maijā Diplomātiskās pases, oficiālās pases, parastās pases

KIPRA

Regulas (EK) Nr. 539/2001 II pielikuma iekļautā trešā valsts, kas īsteno vīzas prasību Vīzas prasības īstenošanas datums Attiecīgie ceļošanas dokumentu un vīzu veidi Amerikas Savienotās Valstis Kopš Kipras pievienošanās ES 2004. gada 1. maijā Kipras Republikas valstspiederīgie, kas ir Kipras pasu turētāji Austrālija Kopš Kipras pievienošanās ES 2004. gada 1. maijā Kipras Republikas valstspiederīgie, kas ir Kipras pasu turētāji

POLIJA

Regulas (EK) Nr. 539/2001 II pielikuma iekļautā trešā valsts, kas īsteno vīzas prasību Vīzas prasības īstenošanas datums Attiecīgie ceļošanas dokumentu un vīzu veidi Amerikas Savienotās Valstis Kopš Polijas pievienošanās ES 2004. gada 1. maijā Visi Polijas pilsoņi; visi ceļošanas dokumentu veidi

RUMĀNIJA

Regulas (EK) Nr. 539/2001 II pielikuma iekļautā trešā valsts, kas īsteno vīzas prasību Vīzas prasības īstenošanas datums Attiecīgie ceļošanas dokumentu un vīzu veidi Austrālija Kopš Rumānijas pievienošanās Eiropas Savienībai 2007. gada 1. janvārī Visi Rumānijas pilsoņi neatkarīgi no dokumenta veida vai īstermiņa uzturēšanās mērķa Kanāda Kopš Rumānijas pievienošanās Eiropas Savienībai 2007. gada 1. janvārī Visi Rumānijas pilsoņi neatkarīgi no dokumenta veida vai īstermiņa uzturēšanās mērķa Japāna Kopš Rumānijas pievienošanās Eiropas Savienībai 2007. gada 1. janvārī — parastās pagaidu pases, — uz parasto elektronisko pasu turētājiem attiecas vienīgi vīzu režīma pagaidu atcelšana (līdz 2015. gada 31. decembrim) Amerikas Savienotās Valstis Kopš Rumānijas pievienošanās Eiropas Savienībai 2007. gada 1. janvārī Visi Rumānijas pilsoņi neatkarīgi no dokumenta veida vai īstermiņa uzturēšanās mērķa

(1) OV L 81, 21.3.2001., 1. lpp

(2) OV L 347, 20.12.2013., 74. lpp